Wildboere koop buffelbul vir R26 miljoenHorison die buffelbul. Foto: Tessa Steyn / Beeld ŉ Buffelbul is Saterdag vir R26 miljoen verkoop, wat dit die duurste wilde dier maak wat nog in die land verkoop is. Die buffel, met die naam Horison, is 10 maande oud en het ŉ horingspanwydte van 130cm, berig Beeld. Die dier is Saterdag tydens ŉ veiling by die Mbizi Lodge naby Bela-Bela, Limpopo, verkoop. Nagenoeg 1 000 mense het die veiling bygewoon en die veilingomset is meer as R122 miljoen. Horison is vir R8 miljoen meer verkoop as ŉ buffelbul Senatla, wat verlede jaar die hammer op R18 miljoen laat val het. Senatla se horingspanwydte was 127cm en is tydens ŉ veiling op Thabazimbi verkoop. Horison se telers is Jacques en Carolien Malan. Piet du Toit tesame met twee wildboere van Rustenburg, het die bul gekoop. Lees meer hier.